Babelscape/SREDFM huggingface dataset:
Χανς Φερχάχεν ντεν Στόμμεν

Ο Χανς Φερχάχεν ντεν Στόμμεν (φλαμανδικά: Hans Verhagen den Stommen ή Hans Verhagen der Stomme, εναλλακτική γραφή του ονόματος: Verhaghen), περ. 1540-1545 Μέχελεν – περ. 1600 Αμβέρσα) ήταν Φλαμανδός ζωγράφος και σχεδιαστής, του οποίου τα ακριβέστατα σχέδια ζώων επηρέασαν πολλούς καλλιτέχνες, οι οποίοι τακτικά τα αντέγραφαν.
Μιχάλης Παπαπέτρου

Ο Μιχάλης Παπαπέτρου είναι Ελληνοκύπριος πολιτικός. Διετέλεσε πρόεδρος των Ενωμένων Δημοκρατών, του ΑΔΗΣΟΚ και βουλευτής στην Εκλογική Περιφέρεια Λευκωσίας.
Κυβερνείο Νότιας Ερήμου

μικρογραφία|Η Όαση Κάργκα
To Κυβερνείο Νότιας Ερήμου ("αραβικά :محافظة الصحراء الجنوبية ") ήταν διοικητική διαίρεση (Κυβερνείο) της Αιγύπτου από το 1917 έως το 1960. Είχε πρωτεύουσα την πόλη Ελ Χάργκα στην Λιβυκή έρημο.

Το κυβερνείο δημιουργήθηκε το 1917 και χωριζόταν σε δύο υποκυβερνεία, της Όασης Κάργκα και της Όασης Ντάκχλα. Το 1961 με την διοικητική μεταρρύθμιση του Γκαμάλ Αμπντέλ Νάσερ και τον Νόμο αρ 124 το κυβερνείο καταργήθηκε και τα εδάφη του αποτέλεσαν τμήμα στο Κυβερνείο Νέας Κοιλάδας.
Χαράλαμπος Ερμείδης

Ο Χαράλαμπος Ερμείδης (και Χάρης Ερμείδης, 1914 - 24 Ιουλίου 1997), του Παναγιώτη, ήταν Έλληνας γιατρός και πολιτικός. Υπηρέτησε ως βουλευτής Θεσσαλονίκης.
Κέτεν

Το Καίτεν ή Κέτεν ( () είναι γερμανική πόλη που ανήκει στο ομοσπονδιακό κρατίδιο της Σαξωνίας-Άνχαλτ, πρωτεύουσα της επαρχίας Άνχαλτ-Μπίτερφελντ. Βρίσκεται περίπου τριάντα χιλιόμετρα βόρεια του Χάλλε. Ο πληθυσμός της πόλης φτάνει περίπου τους 26.000 κατοίκους.

Οι πρώτες ιστορικές αναφορές στην πόλη, χρονολογούνται το 1115 και σε αυτές περιγράφεται ως σλαβική αποικία που λεηλατήθηκε από τους Ασκανούς. Το 12ο αιώνα ήταν σημαντικό εμπορικό κέντρο.
Κατέχει ιδιαίτερη θέση στην ιστορία της μουσικής καθώς εδώ έζησε ο Γιόχαν Σεμπάστιαν Μπαχ την περίοδο 1717-23 αναλαμβάνοντας τη θέση του Καπελμάιστερ στην Αυλή του πρίγκιπα Λεοπόλδου. Στο Καίτεν, ο Μπαχ αποπεράτωσε, μεταξύ άλλων, τα φημισμένα "Βρανδεμβούργια Κοντσέρτα" και ένα μέρος από το "Καλοσυγκερασμένο Κλειδοκύμβαλο".
Σεθ Σόστακ

Ο Σεθ Σόστακ (αγγλικά: "Seth Shostak," 20 Ιουλίου 1943) είναι Αμερικανός αστρονόμος, και διευθυντής του ινστιτούτου SETI το οποίο εξερευνά την ύπαρξη εξωγήινης νοημοσύνης.
Ρέι Κέρζουελ

Ο Ρέι Κέρζουελ (αγγλικά: "Ray Kurzweil," ΔΦΑ": /ˈkɜːrzwaɪl/," επίσημο όνομα "Ρέιμοντ/Raymond," 12 Φεβρουαρίου 1948) είναι Αμερικανός συγγραφέας, επιστήμονας υπολογιστών, εφευρέτης, και μελλοντολόγος, ο οποίος εργάζεται στην Google στον τομέα της μηχανικής εκμάθησης και επεξεργασίας φυσικής γλώσσας.
Χάρης Χαρίσης

Ο Χάρης Χαρίσης είναι Έλληνας ποδοσφαιριστής, ο οποίος αγωνίζεται ως μέσος στην ομάδα του Ατρομήτου.
Βρανδεμβούργια Κοντσέρτα

Τα Βρανδεμβούργια Κοντσέρτα (BWV 1046-1051) είναι συλλογή έξι κοντσέρτων του Γιόχαν Σεμπάστιαν Μπαχ, αφιερωμένα στον Μαργράβο του Βρανδεμβούργου Κρίστιαν Λούντβιχ. Ο Μπαχ τα όνομασε «Έξι κοντσέρτα για διαφορετικά όργανα». Αποτελεί μία από τις σημαντικότερες δημιουργίες στο σύνολο της εργογραφίας του και σημείο αναφοράς για το είδος του κοντσέρτο γκρόσο («μεγάλο κοντσέρτο», ιταλ. "concerto grosso"). Τα κοντσέρτα διακρίνονται για τους ασυνήθιστους συνδυασμούς οργάνων, όπως οι τρεις ομάδες εγχόρδων (βιολί, βιόλα και τσέλο) στο τρίτο κοντσέρτο, που γενικά απομακρύνονται από τη συνηθισμένη φόρμα του κοντσέρτο γκρόσο. Ξεχωρίζει η ποικιλομορφία στην ενορχήστρωση, με χρήση διαφορετικών σολιστικών οργάνων σε κάθε κοντσέρτο. Η σύνθεσή τους, τουλάχιστον κατά το μεγαλύτερο μέρος τους, τοποθετείται χρονικά την περίοδο παραμονής του Μπαχ στο Καίτεν (1717-23), ωστόσο είναι πιθανό ορισμένα τμήματα του έργου να είναι ακόμα παλαιότερα. 

Αποτελούνται από τα εξής επί μέρους έργα:
*Κοντσέρτο αρ. 1 σε φα μείζονα, BWV 1046, για 2 κόρνα, 3 όμποε, φαγκότο, έγχορδα (βιολίνο πίκολο) και μπάσο κοντίνουο. 
*Κοντσέρτο αρ. 2 σε φα μείζονα, BWV 1047, για τρομπέτα, βιολί, φλογέρα, έγχορδα και μπάσο κοντίνουο.
*Κοντσέρτο αρ. 3 σε σολ μείζονα, BWV 1048, για 3 βιολιά, 3 βιολιά, 3 τσέλα και μπάσο κοντίνουο.
*Κοντσέρτο αρ. 4 σε σολ μείζονα, BWV 1049, για βιολί, φλογέρα, έγχορδα και μπάσο κοντίνουο.
*Κοντσέρτο αρ. 5 σε Ρε μείζονα, BWV 1050, για άρπα, βιολί, φλάουτο, έγχορδα και μπάσο κοντίνουο.
*Κοντσέρτο αρ. 6, σε σι ύφεση μείζονα, BWV 1051, για 2 βιόλες, τσέλο, 2 βιόλες ντα γκάμπα, βιολόνε και μπάσο κοντίνουο.
Φρανκ Ντρέικ

Ο Φρανκ Ντρέικ (αγγλικά: "Frank Donald Drake", 28 Μαΐου 1930) είναι Αμερικανός αστρονόμος και αστροφυσικός. Είναι κυρίως γνωστός ως πρωτοπόρος της έρευνας για την ύπαρξη εξωγήινης νοημοσύνης, καθώς και ως ένας από τους ιδρυτές του ιδρύματος SETI. Ξεκίνησε τις πρώτες αστρονομικές παρατηρήσεις του κατά την δεκαετία του 1960, και ανέπτυξε την εξίσωση του Ντρέικ η οποία χρησιμοποιείται συχνά για την δημιουργία εκτίμησης της ύπαρξης εξωγήινης ζωής. Μαζί με τους Τζιουζέπε Κοτσόνι, Φίλιπ Μόρισον, Ιωσήφ Σκλόβσκι, και Καρλ Σάγκαν, συγκαταλέγεται ως ένας από τους πρωτοπόρους της αναζήτησης εξωγήινης νοημοσύνης.
Ένωσις Νέων Παραλιμνίου

Η Ένωσις Νέων Παραλιμνίου (Ε.Ν.Π.) είναι ένα κυπριακό αθλητικό σωματείο με έδρα το Παραλίμνι. Διατηρεί τμήματα ποδοσφαίρου, καλαθοσφαίρισης, πετοσφαίρισης και ποδοσφαίρου σάλας, με το ποδοσφαιρικό τμήμα να είναι το σημαντικότερο.
Δημοτικό Στάδιο Παραλιμνίου

Το Δημοτικό Στάδιο Παραλινίου (Παλαιό Στάδιο Παραλιμνίου) είναι στάδιο που χρησιμοποιείται για ποδοσφαιρικούς αγώνες. Ανήκει στο Δήμο Παραλιμνίου της Κύπρου. Βρίσκεται στο Παραλίμνι. Το γήπεδο χρησιμοποιείτο ως έδρα της Ενώσεως Νέων Παραλιμνίου για τους ποδοσφαιρικούς αγώνες μέχρι το 1996. Έκτοτε χρησιμοποιείται από τις ακαδημίες και τις μικρότερες ομάδες της Ένωσης Νέων Παραλιμνίου. Κοντά στο Δημοτικό Στάδιο Παραλιμνίου κτίστηκε νέο στάδιο, το Δημοτικό Στάδιο Τάσος Μάρκου.
Δημήτρης Χατζηισαΐας

Ο Δημήτρης Χατζηισαΐας (γένν. 21 Σεπτεμβρίου 1992) είναι Έλληνας επαγγελματίας ποδοσφαιριστής που παίζει ως κεντρικός αμυντικός για την Ρίζεσπορ.
Γουίλ Κάμινγκς

Ο Γουίλ Κάμινγκς, (Τζάκσονβιλ (Φλόριντα), 7 Οκτωβρίου 1992), είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ για την ομάδα της Λοκομοτίβ Κουμπάν.
Τυρμείδες

Οι Τυρμείδες ή "Τυρμίδες" (), (ο δήμος: Τυρμειδών ή Δήμος Τυρμιδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Τυρμείδες ή Τυρμίδες) ονομάζονταν και οι δημότες του δήμου αυτού.
Γιώργος Κουτρουμπής

Ο Γιώργος Κουτρουμπής (γενν. 2 Οκτωβρίου 1991, Αθήνα) είναι Έλληνας ποδοσφαιριστής, ο οποίος αγωνίζεται ως αμυντικός ή αμυντικός μέσος για τον ΟΦΗ.
Θωμάς Κώττας

Ο Θωμάς Κώττας (Πτολεμαΐδα, 27 Απριλίου 1996) είναι Έλληνας επαγγελματίας καλαθοσφαιριστής, ο οποίος αγωνίζεται ως σέντερ για τη Λάρισα.
Νικόλαος Κοντολέων

Ο Νικόλαος Κοντολέων (1910-1975) ήταν Έλληνας αρχαιολόγος και καθηγητής πανεπιστημίου.
ΘΟΪ Φυλλιάς

Το Θρησκευτικό Ορθόδοξο Ίδρυμα Προφήτης Ηλίας Φυλλιάς (ή το ΘΟΪ Φυλλιάς) ηταν κυπριακός αθλητικός σύλλογος με έδρα τη Φυλλιά. Ιδρύθηκε το 1952.
Ερυθρόστικτος αγριόγατος

Ο Ερυθρόστικτος αγριόγατος ("Prionailurus rubiginosus"), είναι ένα από τα μικρότερα είδη γάτας, που απαντάται στην Ινδία και στη Σρι Λάνκα.Έχει χαρακτηριστεί το 2002 από την IUCN ως «"Εκτεθειμένο"», καθώς ο συνολικός πληθυσμός, ανέρχεται περίπου στα 10.000 άτομα, με πτωτική, όμως, τάση λόγω της απώλειας των οικοτόπων του.
Όρη Μαχένγκε

thumb|Χάρτης όπου φαίνονται με κόκκινο τα Όρη της Ανατολικής Αψίδας. Τα Όρη Μαχένγκε διακρίνονται κάτω και δεξιά.
Τα Όρη Μαχένγκε "(Mahenge Mountains)", είναι ένας ασβεστολιθικός ορεινός όγκος της Τανζανίας, ο οποίος αποτελεί κυματιστό οροπέδιο του οποίου το μέσο ύψος είναι περίπου 1000 m, με ανώτατο τα 1400 m στο προστατευόμενο δάσος "Muhulu". Βρίσκεται 50 χιλιόμετρα νοτιοδυτικά των Ουντζούνγκουα Ορέων, στην Περιοχή Ουλάνγκα "(Ulanga District)" της Περιφέρειας Μορογκόρο "(Morogoro Region)".

Εντός της ζώνης επιρροής βρίσκονται επτά προστατευόμενα δάση: το "Ligamba", ο Κρημνός Μαχένγκε "(Mahenge Escarpment)", "Mselezi", "Muhulu", "Myoe", "Nawenge" και Σάλι "(Sali)", που συνολικά καταλαμβάνουν μια επιφάνεια περίπου 5.000 εκταρίων.

Το δάσος κυμαίνεται από τα πεδινά, τα υποορεινά δάση και κάποια, αν και είναι συνήθως μικρού μεγέθους και σε μεγάλο βαθμό υποβαθμισμένα. Ολόκληρη η οροσειρά καταλαμβάνει περίπου 50 χιλιόμετρα από βορρά προς νότο και 25 χιλιόμετρα από τα ανατολικά προς τα δυτικά.
Γιόρις Χούφναχελ

Ο Γιόρις Χούφναχελ (φλαμανδικά: Joris Hoefnagel ή Georg Hoefnagel (1542, Αμβέρσα – 24 Ιουλίου 1601, Βιέννη) ήταν Φλαμανδός ζωγράφος, χαράκτης, μικρογράφος, σχεδιαστής και έμπορος. Είναι γνωστός για τις εικονογραφήσεις θεμάτων φυσικής ιστορίας, τις τοπογραφικές του απόψεις, τις εικονογραφήσεις και τα έργα μυθολογικού περιεχομένου. Ήταν ένας από τους τελευταίους εικονογράφους χειρογράφων και είχε σημαντική συμβολή στην εξέλιξη των τοπογραφικών σχεδίων στην τέχνη.

Οι εικονογραφήσεις που έκανε σε χειρόγραφα και τα διακοσμητικά σχέδιά του διαδραμάτισαν σοβαρό ρόλο στην εμφάνιση των πινάκων νεκρών φύσεων με άνθη ως ανεξάρτητου είδους ζωγραφικής στη βόρεια Ευρώπη στα τέλη του 16ου αιώνα. Ο σχεδόν επιστημονικός νατουραλισμός των βοτανικών και ζωωλογικών σχεδίων του χρησίμευσε ως πρότυπο για τις επερχόμενες γενεές Φλαμανδών και Ολλανδών ζωγράφων.
Abbath Doom Occulta

Ο Όλβε Έικεμο ("Olve Eikemo", 27 Ιουνίου 1973), περισσότερο γνωστός με το ψευδώνυμο Abbath Doom Occulta ή απλώς Abbath, είναι Νορβηγός μουσικός. Απέσπασε μεγάλη φήμη ως τραγουδιστής και κιθαρίστας του νορβηγικού black metal συγκροτήματος Immortal. Πλέον έχει αποχωρίσει από το γκρουπ και περιοδεύει με το προσωπικό του σχήμα που φέρει το όνομα "Abbath".
Ντάβιντ Στορλ

<br>

Ο Ντάβιντ Στορλ (γερμανικά: "David Storl"), γεννημένος στις 27 Ιουλίου 1990, είναι Γερμανός αθλητής της σφαιροβολίας. 

Ήταν τρεις φορές πρωταθλητής Ευρώπης και δύο φορές παγκόσμιος πρωταθλητής στον ανοιχτό στίβο και μια φορά πρωταθλητής Ευρώπης στον κλειστό στίβο. Επίσης ήταν αργυρός ολυμπιονίκης το 2012.
Γεργκ Μπέμε

Ο Γεργκ Μπέμε (γεννημένος στις 22 Ιανουαρίου 1974 στο Χοενμέλσεν) είναι Γερμανός πρώην ποδοσφαιριστής, του οποίου η τελευταία θητεία ήταν ως προπονητής για λογαριασμό της Ενεργκί Κότμπους.
Δημήτρης Περρίκος

Ο Δημήτρης Περρίκος είναι Έλληνας χημικός. Γεννήθηκε το Δεκέμβριο του 1935 στον Πειραιά, και εργάζεται στον Οργανισμό Ηνωμένων Εθνών από το 1975. Ήταν ο δεύτερος Πρόεδρος της Επιτροπής Ελέγχου, Επαλήθευσης και Επιθεώρησης των Ηνωμένων Εθνών (UNMOVIC), διαδεχόμενος τον Δρ. Χανς Μπλιξ τον Ιούνιο του 2003. Διετέλεσε πρόεδρος της επιτροπής έως τη διάλυση της το 2007. Είναι γιός του αξιωματικού της Ελληνικής Πολεμικής Αεροπορίας και Αντιστασιακού Κώστα Περρίκου, ιδρυτή της Πανελληνίου Ενώσεως Αγωνιζομένων Νέων (ΠΕΑΝ).
Μάχη της Ρεντίνας

H Μάχη της Ρεντίνας ήταν μάχη των Ελλήνων Μακεδόνων στην Επανάσταση του 1821 που διεξήχθη στα Στενά της Ρεντίνας στην Κεντρική Μακεδονία.
Γκιούλα Μόραβτσικ

Ο Γκιούλα Μόραβτσικ (Βουδαπέστη, 29 Ιανουαρίου 1892 - Βουδαπέστη, 10 Δεκεμβρίου 1972) ήταν Ούγγρος ελληνιστής, βυζαντινολόγος και καθηγητής πανεπιστημίου.
Τζίλλιαν Ρουμπινστάιν

Η Τζίλλιαν Ρουμπινστάιν (ψευδώνυμο Λίαν Χερν) γεννήθηκε στις 29 Αυγούστου 1942 και είναι Βρετανή συγγραφέας. Έχει γράψει θεατρικά, μυθιστορήματα, παιδικά και εφηβικά βιβλία.
Μαρία Μπόσκου

Η Μαρία Μπόσκου (γεννήθηκε το 1963), του Σπυρίδωνα, είναι Ελληνίδα λογίστρια. Εξελέγη βουλευτής του ΚΚΕ στην Ημαθία το 1996 για την τετραετία μέχρι το 2000. Είναι η πρώτη γυναίκα που εξελέγη βουλευτής στην Ημαθία.
Θύελλα Δρομολαξιάς

Το Αθλητικό Σωματείο Θύελλα Δρομολαξιάς ηταν κυπριακός αθλητικός σύλλογος με έδρα τη Δρομολαξιά. Ιδρύθηκε το 1959. Το σωματείο διατηρούσε ποδοσφαιρική ομάδα και ομάδα ποδοσφαίρου σάλας, τα οποία πλέον είναι ανενεργά.
Αρχέλαος Ιακωβίδης

Ο Αρχέλαος Ιακωβίδης (1936-1997) του Γεωργίου, ήταν Έλληνας γεωπόνος και πολιτικός. Υπηρέτησε ως βουλευτής στην εκλογική περιφέρεια Ημαθίας.
Κίνημα για τη Δημοκρατία στην Ευρώπη 2025

Το Κίνημα για τη Δημοκρατία στην Ευρώπη 2025 (αγγλ. "Democracy in Europe Movement 2025"), περισσότερο γνωστό με το αρκτικόλεξο DiEM25, είναι το πρώτο πανευρωπαϊκό πολιτικό κίνημα που ιδρύθηκε το 2015 με συνιδρυτή τον πρώην υπουργό Οικονομικών της Ελλάδας Γιάνη Βαρουφάκη. Το κίνημα παρουσιάστηκε για πρώτη φορά στις 9 Φεβρουαρίου 2016 στο θέατρο Φολκσμπίνε του Βερολίνου. Στόχος του κινήματος είναι η μεταρρύθμιση της Ευρωπαϊκής Ένωσης ώστε να δημιουργηθεί «μία πλήρης δημοκρατία με ένα ανεξάρτητο κοινοβούλιο το οποίο θα σέβεται την εθνική αυτοδιάθεση και το μοίρασμα της εξουσίας με τα εθνικά κοινοβούλια, τις περιφερειακές συνελεύσεις και τα δημοτικά συμβούλια».

Σύμφωνα με το ίδιο το κίνημα, στόχος του είναι η αναζωογόνηση της ιδέας της Ευρώπης ως μίας ένωσης των λαών της που θα διοικείται μέσα από τη δημοκρατική συναίνεση και όχι βάσει της τωρινής της κατεύθυνσης, η οποία είναι η δημιουργία μιας υπερεθνικής οντότητας που διοικείται από τεχνοκράτες μέσα από διατάγματα. Για τη στήριξη αυτού του επιχειρήματος, το κίνημα αναφέρει οκτώ τομείς στους οποίους συμβαίνει αυτό. Μεταξύ άλλων, αναφέρεται στα «εκτελεστικά εποπτικά "όργανα" και της τρόικας που δημιούργησαν από κοινού με μη εκλεγμένους "τεχνοκράτες" άλλων διεθνών και ευρωπαϊκών θεσμών». Επίσης, αναφέρει τον ανερχόμενο εξτρεμιστικό εθνικισμό που παρατηρείται σε ορισμένα νέα πολιτικά κόμματα αλλά και τις πρωτοβουλίες υπέρ του Brexit και του Grexit ως δείγματα της επικείμενης κατάρριψης του ευρωπαϊκού οικοδομήματος.

Ο ισχυρισμός αυτός επαναλήφθηκε από τον ίδιο τον Βαρουφάκη σε συνέντευξη που έδωσε στην ισπανική εφημερίδα "El País" κατά την επίσκεψή του στη Μαδρίτη, αναφερόμενος στις παραχωρήσεις της Ευρωπαϊκής Ένωσης προς το Ηνωμένο Βασίλειο που πραγματοποιήθηκαν τον Φεβρουάριο του 2016 ως δείγμα της αποσύνθεσης της Ευρωπαϊκής Ένωσης.
A7V Sturmpanzerwagen

Το A7V Sturmpanzerwagen ήταν ένα άρμα μάχης που χρησιμοποίησε η Αυτοκρατορική Γερμανία το 1918, κατά τη διάρκεια του Α΄ΠΠ. Εκατό κομμάτια παραγγέλθηκαν στις αρχές του 1917, από τα οποία δέκα ολοκληρώθηκαν με θωράκιση στο σκάφος ενώ τα υπόλοιπα χρησιμοποιήθηκαν ως μεταφορικά μέσα . Ο αριθμός των A7V με θωράκιση αυξήθηκε αργότερα κατά τη διάρκεια του πολέμου σε 20. Χρησιμοποιήθηκαν στο πεδίο της μάχης από τον Μάρτιο έως τον Οκτώβριο του ίδιου έτους. Υπήρξαν τα μοναδικά άρματα μάχης που παρήχθησαν από τη Γερμανία κατά τον Α’ ΠΠ για να χρησιμοποιηθούν σε μάχη.
Στρατής Πασχάλης

Ο Στρατής Πασχάλης (γενν. Αθήνα, 1958) είναι Έλληνας βραβευμένος ποιητής, λογοτέχνης και μεταφραστής. Έχει καταγωγή από τη Λέσβο. Σπούδασε πολιτική επιστήμη στη Νομική Σχολή του Πανεπιστημίου Αθηνών. Η πρώτη ποιητική συλλογή του, δημοσιεύθηκε το 1977. Έλαβε το "Βραβείο Πρωτοεμφανιζόμενου Ποιητή Μαρίας Ράλλη" (1977), το "Βραβείο Κώστα και Ελένης Ουράνη" της Ακαδημίας Αθηνών (1994), το "Κρατικό Βραβείο Μετάφρασης" (1998) και το Βραβείο Ποίησης" του λογοτεχνικού περιοδικού Διαβάζω" (1999).
Γεώργιος Αμαργιανάκης

Ο Γεώργιος Αμαργιανάκης (1938-2003) ήταν εθνομουσικολόγος και καθηγητής πανεπιστημίου.
Βατραχονήσι

Το Βατραχονήσι ήταν νησί του ποταμού Ιλισού στην Αθήνα, κάτω από το Ζάππειο, στην περιοχή του Ολυμπιείου, εκεί που σήμερα βρίσκονται οι εγκαταστάσεις του Εθνικού Γυμνασικού Συλλόγου. Αποτελούσε μια κατάφυτη επίπεδη λωρίδα γης ανάμεσα στις δύο όχθες του ποταμού που διασχίζει σήμερα υπόγεια τη πόλη. Το Βατραχονήσι εκτεινόταν μπροστά από το Παναθηναϊκό Στάδιο, στην είσοδο του Παγκρατίου και πιο συγκεκριμένα στην οδό Αγίου Σπυρίδωνος. Στη νησίδα αυτή, υπήρχαν ιερά της αρχαιότητας και χριστιανικοί ναοί. Στα νεότερα χρόνια η περιοχή ήταν αδόμητη, μέχρι περίπου τη δεκαετία του 1870 που κατασκευάστηκε το θέατρο του "Παραδείσου", το πρώτο θέατρο στην Αθήνα, ενώ αργότερα λειτούργησαν καφωδεία. Η γειτονιά που σταδιακά στα τέλη του 19ου αιώνα δημιουργήθηκε στα αριστερά του Παναθηναϊκού σταδίου ονομάστηκε Βατραχονήσι. Το 1908 η γειτονιά μετονομάστηκε σε περιοχή Σταδίου - Ιλισσού.

Tο νησί σήμερα δεν υπάρχει καθώς ο Ιλισός έχει καλυφθεί στο μεγαλύτερο μήκος του. Τα έργα κάλυψης του ποταμού ξεκίνησαν λίγο πριν από την έναρξη του Β' Παγκοσμίου Πολέμου, κατά την διάρκεια της δικτατορίας του Ιωάννη Μεταξά, αρχικά στο βόρειο τμήμα του, και έπειτα το υπόλοιπο τμήμα στα μέσα του 20ου αιώνα από διάφορες κυβερνήσεις.
Τζάλμα Κάμπος

Ο Τζάλμα Κάμπος (γεννήθηκε στις 30 Μαΐου 1987), είναι ένας Ανγκολέζος ποδοσφαιριστής που παίζει για την Πορτογαλική ομάδα ΣΚ Φαρένσε, ως επιθετικός.

Ο Τζάλμα έπαιξε το μεγαλύτερο μέρος της καρίερας του στην Πορτογαλία, ξεκινώντας με την Μαρίτιμο, με την οποία παρέμεινε πέντε αγωνιστικές περιόδους. Το 2011 υπέγραψε με την Πόρτο, και, επίσης, πέρασε αρκετά χρόνια στην Σούπερ Λιγκ Τουρκίας.
Τοξότης A*

thumb|right|255px|Η ραδιοπηγή Τοξότης A* (κέντρο) και δύο ανταύγειες από μια πρόσφατη αστρική έκρηξη (μέσα σε κύκλους)
Η αστρονομική πηγή Τοξότης A* (Sagittarius A*, Sgr A*) είναι μία ισχυρή και πολύ μικρή σε διαστάσεις ραδιοπηγή, που βρίσκεται στο κέντρο του Γαλαξία μας, στον αστερισμό Τοξότη, από όπου και η ονομασία της, κοντά στα σύνορα με τον Σκορπιό. Οι συντεταγμένες της είναι ορθή αναφορά 17:45:40,04 και απόκλιση −29° 0΄ 28,1΄΄. Αποτελεί τμήμα ενός μεγαλύτερου χαρακτηριστικού που είναι γνωστό ως Τοξότης A. Ο Sgr A* πιστεύεται ότι αντιστοιχεί σε μία υπερμαζική μαύρη τρύπα, όπως αυτές που βρίσκονται στα κέντρα πολλών (ίσως των περισσότερων) μεγάλων γαλαξιών. Παρατηρήσεις του αστέρα S2 που βρίσκεται σε τροχιά πέριξ του Τοξότη A* έχουν χρησιμοποιηθεί για να αποδειχθεί η παρουσία της μαύρης τρύπας στο κέντρο του Γαλαξία μας και να διακριβωθούν τα χαρακτηριστικά της. Το συμπέρασμα είναι ότι η πηγή Sagittarius A* είναι πράγματι η θέση της μαύρης τρύπας.
Μαρίτα Κοχ

Η Μαρίτα Κοχ (γερμανικά: "Marita Koch"), γεννημένη στις 18 Φεβρουαρίου 1957, είναι πρώην αθλήτρια στίβου της πρώην Ανατολικής Γερμανίας. Αγωνίζονταν στα 100μ, στα 200μ., στα 400 μ. και στις σκυταλοδρομίες 4X100μ. και 4Χ400μ.
Κάνο

Το Κάνο ("Kano") είναι πόλη της βόρειας Νιγηρίας, πρωτεύουσα της πολιτείας Κάνο. Η πόλη σύμφωνα με την απογραφή του 2006 έχει 2.828.861 κατοίκους και είναι η δεύτερη μεγαλύτερη στη χώρα μετά το Λάγος και το μεγαλύτερο οικονομικό κέντρο στη βόρεια Νιγηρία. Το Κάνο είναι η έδρα του εμιράτου του Κάνο. Στην πόλη κατοικούν κυρίως οι Χάουσα.
Θορστάιν Βέμπλεν

Ο Θορστάιν Βέμπλεν (Thorstein Veblen)(1857) Ουισκόνσιν ΗΠΑ βόρεια Καλιφόρνια (1929) ήταν οικονομολόγος καθηγητής στα τριάντα πέντε του στο Πανεπιστήμιο του Σικάγου που συμπεριλήφθηκε στο βιβλίο «Οι φιλόσοφοι του οικονομικού κόσμου(Τhe Worldly ilosophers). που έτυχε αλλεπαλλήλων εκδόσεων. Στην εποχή του θεωρήθηκε περίεργη προσωπικότητα, αν όχι αιρετικός, τόσο από οικονομικούς όσο και πανεπιστημιακούς κύκλους.

Ο δάσκαλός του Τζον Μπέιτς Κλαρκ, που αργότερα θα γινόταν ένας από τους εξαίρετους ακαδημαϊκούς οικονομολόγους της χώρας τον συμπαθούσε αλλά τον θεωρούσε «απροσάρμοτο».
Made in Heaven

Made in Heaven είναι ο τίτλος του 15ου και τελευταίου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 6 Νοεμβρίου του 1995 μέσω της δισκογραφικής εταιρείας "Parlophone" στην Ευρώπη, και μέσω της "Hollywood" στις Ηνωμένες Πολιτείες.
Νεκρή φύση με Τυριά, Αμύγδαλα και Πρέτζελ

Η Νεκρή φύση με Τυριά, Αμύγδαλα και Πρέτζελ (Ολλανδικά: "Stilleven met kazen, amandelen en krakelingen") είναι πίνακας ζωγραφικής που φιλοτεχνήθηκε από την Φλαμανδή ζωγράφο Κλάρα Πέιτερς, χρονολογούμενος περίπου το 1615. Πρόκειται για έργο νεκρής φύσης, ζωγραφισμένο με λάδι σε ξύλινο πάνελ. Οι διαστάσεις του είναι 34,5 εκ. ύψος και 49,5 εκ. πλάτος. Η Κλάρα Πέιτερς έχει ενσωματώσει την υπογραφή της στη λαβή του μαχαιριού που απεικονίζεται. Ο πίνακας εκτίθεται στο μουσείο Mauritshuis στη Χάγη.
Αγνούς

Ο Αγνούς (), (ο δήμος: Αγνούντος, Δήμος Αγνουσίων) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας).
Σους

H Σους ή Σούσσα ("Sousse", "Soussa", αραβικά: سوسة σούσα) είναι πόλη στην Τυνησία, πρωτεύουσα του κυβερνείου Σους. Το 2014 είχε 271.428 κατοίκους και ήταν η τρίτη μεγαλύτερη πόλη της χώρας, μετά την πρωτεύουσα Τύνιδα και το Σφαξ. Βρίσκεται στο κεντρικό-ανατολικό τμήμα της χώρας, 140 χιλιόμετρα νότια της Τύνιδας, στον κόλπο του Χαμμαμέτ, τμήμα της Μεσογείου. Η μεντίνα της πόλης έχει ανακηρυχθεί μνημείο παγκόσμιας κληρονομιάς από την UNESCO το 1988.
Τζακ ΝτεΣένα

Ο Τζακ ΝτεΣένα (αγγλικά: "Jack Patrick DeSena", 6 Δεκεμβρίου 1987) είναι Αμερικανός ηθοποιός. Έγινε γνωστός από τη συμμετοχή του στην κωμική σειρά "All That", από το 2001 μέχρι το 2005. Το ύψος του είναι 1.78 μ.
Γκόικο Τσίμιροτ

Ο Γκόικο Τσίμιροτ (γεννημένος στις 19 Δεκεμβρίου 1992) είναι Βόσνιος επαγγελματίας διεθνής ποδοσφαιριστής, ο οποίος αγωνίζεται ως αμυντικός μέσος για τη Σταντάρ Λιέγης.
Μπάσκετ Μπρνο

Η Μπάσκετ Μπρνο (τσέχικα: Basketbalový Klub Brno) είναι επαγγελματική ομάδα καλαθοσφαίρισης με έδρα το Μπρνο, η οποία αγωνίζεται στο πρωτάθλημα Τσεχίας.
PubMed

Η PubMed είναι μια μηχανή αναζήτησης με δωρεάν πρόσβαση κυρίως στη βάση δεδομένων MEDLINE με αναφορές και περιλήψεις για τις βιοεπιστήμες και τη βιοϊατρική. Η Αμερικανική Εθνική Ιατρική Βιβλιοθήκη (NLM) των Εθνικών Ινστιτούτων Υγείας διατηρεί τη βάση δεδομένων ως μέρος του συστήματος ανάκτησης πληροφοριών Entrez.

Από το 1971 έως το 1997, η online πρόσβαση στο MEDLINE γινόταν κύρια μέσω ινστιτούτων όπως οι ακαδημαϊκές βιβλιοθήκες. Η PubMed, πρωτοκυκλοφόρησε τον Ιανουάριο του 1996, διευκολύνοντας την ιδιωτική αναζήτηση της βάσης δεδομένων. Το σύστημα PubMed κυκλοφόρησε δωρεάν για το κοινό τον Ιούνιο του 1997, όταν παρουσιάστηκαν οι αναζητήσεις του μέσω του διαδικτύου σε τελετή από τον αντιπρόεδρο Al Gore.
Τάγμα των Ακαδημαϊκών Φοινίκων

μικρογραφία|373x373εσ|Παράσημο των Ιπποτών Ακαδημαϊκών Φοινίκων.
Το Τάγμα των Ακαδημαϊκών Φοινίκων (, ή απλούστερα "Palmes académiques"), είναι μια από τις υψηλότερες διακρίσεις στη Γαλλία για επιδόσεις και επιτεύγματα στην εκπαίδευση και τον πολιτισμό. Αρχικά, το Τάγμα είχε δημιουργηθεί το 1808 -πράγμα που καθιστά τη διάκριση την πιο παλιά στον πολιτικό τομέα- από το Ναπολέοντα για να τιμηθούν εξέχοντες πανεπιστημιακοί και επανιδρύθηκε στις 4 Οκτωβρίου 1955 από τον τότε πρωθυπουργό Εντγκάρ Φωρέ.
Σπήλαιο Γκόραμ

μικρογραφία | Η είσοδος του Σπηλαίου Γκόραμ
Το Σπήλαιο Γκόραμ είναι ένα ασβεστολιθικό σπήλαιο στο Γιβραλτάρ, στο οποίο έχουν βρεθεί ίχνη κατοίκησης από τον άνθρωπο του Νεάντερταλ. Το σπήλαιο αυτό, μαζί με τα παρακείμενα σπήλαια Vanguard Cave, Hyaena Cave και Bennett's Cave αποτελούν το Σύμπλεγμα σπηλαίων Γκόραμ, το οποίο έχει κηρυχθεί Μνημείο Παγκόσμιας Κληρονομιάς από την Ουνέσκο από τις 15 Ιουλίου του 2016.
MEDLINE

Η MEDLINE (Medical Literature Analysis and Retrieval System Online, ή MEDLARS Online) είναι βιβλιογραφική βάση δεδομένων επιστημών ζωής και βιοϊατρικής πληροφορίας. Περιλαμβάνει βιβλιογραφικές πληροφορίες για άρθρα επιστημονικών περιοδικών που καλύπτουν ζητήματα ιατρικής, νοσηλευτικής, φαρμακευτικής, οδοντιατρικής, κτηνιατρικής. Η MEDLINE καλύπτει επίσης ένα μεγάλο τμήμα της βιολογικής και βιοχημικής βιολογίας και θέματα όπως η μοριακή εξέλιξη.
Ευθύμιος Αντώναρος

Ο Ευθύμιος Αντώναρος (1915-1995) ήταν λατινιστής, κλασικός φιλόλογος και καθηγητής πανεπιστημίου.
Ανρί Μισώ

Ο Ανρί Μισώ (γαλλικά: "Henri Michaux", Ναμύρ, 24 Μαΐου 1899 - Παρίσι, 19 Οκτωβρίου 1984) ήταν Βέλγος συγγραφέας και ζωγράφος που πολιτογραφήθηκε Γάλλος.
Dirty Work

Το Dirty Work είναι το 18ο βρετανικό και 20ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 24 Μαρτίου του 1986 μέσω της δισκογραφικής εταιρείας "Rolling Stones Records".

Για πρώτη φορά μετά από περίπου είκοσι χρόνια, το πρώτο σινγκλ του δίσκου δεν ήταν σύνθεση των Μικ Τζάγκερ και Κιθ Ρίτσαρντς, αλλά μία διασκευή του "Harlem Shuffle" των Bob & Earl από το 1963. Το σινγκλ, με γκεστ συμμετοχή του Μπόμπι Γουόμακ, σκαρφάλωσε στην πέμπτη θέση των αμερικάνικων τσαρτ και την 13η στην πατρίδα του συγκροτήματος.

Αυτός ήταν ο τελευταίος δίσκος με την συμμετοχή του Ίαν Στιούαρτ, ο οποίος πέθανε λίγους μήνες αργότερα από καρδιακή προσβολή. Προς τιμή του Στιούαρτ, το συγκρότημα συμπεριέλαβε στον δίσκο ένα "κρυφό" κομμάτι με τον πιανίστα να παίζει το "Key to The Highway" του Big Bill Broonzy για περίπου τριάντα δευτερόλεπτα.

Το "Dirty Work" ανέβηκε στην κορυφή των ολλανδικών τσαρτ και στο Top-5 των περισσότερων καταλόγων επιτυχιών του κόσμου, σκαρφαλώνοντας στην τέταρτη θέση στην Μεγάλη Βρετανία και τις Ηνωμένες Πολιτείες, την δεύτερη θέση στην Γερμανία, την τρίτη θέση στην Ιταλία και τη Νορβηγία και την τέταρτη θέση στην Σουηδία.
Demonaz Doom Occulta

Ο Χάραλντ Νέιβνταλ ("Harald Nævdal"), περισσότερο γνωστός με το ψευδόνυμο Demonaz Doom Occulta ή απλώς Demonaz, είναι Νορβηγός μουσικός. Απέσπασε φήμη ως κιθαρίστας του Νορβηγικού black metal συγκροτήματος Immortal έως το 1997. Πλέον έχει επιστρέψει στο συγκρότημα ως τραγουδιστής και κιθαρίστας.
Κρατήρας της Μάχης

Ο Κρατήρας της Μάχης είναι κρατήρας που προέκυψε ύστερα από ανασύσταση με τα ελάσματα αργύρου που βρέθηκαν στον τάφο IV το 1876, κατά τη διάρκεια των ανασκαφών του ταφικού Κύκλου A της ακρόπολης των Μυκηνών από τον Ερρίκο Σλήμαν. Είναι μέρος των ταφικών δώρων ενός νεαρού πρίγκιπα του πρώιμου Μυκηναϊκού κόσμου γύρω στον 16 αι. π.Χ.. Ο κρατήρας αναπαριστά ανάγλυφη σκηνή μάχης δύο αντίπαλων ομάδων πολεμιστών πάνω από έναν πεσμένο οπλίτη. Το εσωτερικό του περιείχε χρυσά και αργυρά κύπελλα. Το αγγείο αποκαταστάθηκε από την αρχαιολόγο Αγνή Ξενάκη-Σακελλαρίου με τη βοήθεια των συντηρητών του Εθνικού Αρχαιολογικού Μουσείου. Εκτίθεται στην αίθουσα του Βωμού (34) του Εθνικού Αρχαιολογικού Μουσείου στα πλαίσια της δράσης Αθέατο Μουσείο μέχρι τις 25 Σεπτεμβρίου 2016.
Μιξτέκοι

Οι Μιξτέκοι ("Mixtec") είναι αρχαίος λαός του Μεξικού που απόγονοί τους ζουν μέχρι σήμερα στις ομόσπονδες πολιτείες Γκερρέρο και Οαχάκα. Η γλώσσα που μιλούν είναι συγγενική με αυτή των Ζαποτέκων με τους οποίους ήρθαν σε επαφή τον 9ο αι. Αρχικά εγκαταστάθηκαν στο κεντρικό Μεξικό τον 8ο αι. αλλά τον 10ο αι. αναγκάστηκαν να μετακινηθούν νοτιότερα, εξ΄αιτίας των Τολτέκων, προς τα εδάφη των Ζαποτέκων. Εκεί ίδρυσαν διάφορες πόλεις-κράτη, με πιο σημαντική τη Μίλτα. Μεταξύ 12ου και 14ου αι. απέκτησαν αξιόλογη θέση στο νοτιοδυτικό Μεξικό χάρις στην ισχυρή στρατιωτική δύναμή τους και κατάφεραν να παρεμποδίσουν την εισβολή των Τσιτσιμέκων καθώς και τις επεκτατικές προσπάθειες των Αζτέκων. Παρόλα αυτά, τελικά αναγνώρισαν την ηγεμονία των Αζτέκων, με τους οποίους αν και είχαν εμπορικές σχέσεις (βλ. ) πάντα βρίσκονταν σε ανταγωνισμό. Όταν την άνοιξη του 1519 οι Ισπανοί κονκισταδόρες, με επικεφαλής τον Ερνάν Κορτές, έφτασαν στις ακτές του Μεξικού τους βοήθησαν στους πολέμους τους εναντίον των Αζτέκων (βλ. ), αν και στις αρχές του 16ου αι. υποτάχθηκαν στην ισπανική κυριαρχία με αντάλλαγμα μια "επιφανειακή" εξουσία στους ηγεμόνες των διαφόρων πόλεων-κρατών στον λαό τους.
Μάικλ Τζένκινς

Ο Μάικλ Τζένκινς, γεννημένος στις 6 Σεπτεμβρίου 1986, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.
Ενριέτ Μερτζ

Η Ενριέτ Μερτζ (Αγγλ.: "Henriette Mertz", 1898–1985) ήταν Αμερικανή δικηγόρος διπλωμάτων ευρεσιτεχνίας και ερευνήτρια της αρχαίας ιστορίας με καταγωγή από το Σικάγο. Κατά τη διάρκεια του Β ' Παγκοσμίου Πολέμου, εργάστηκε ως αποκρυπτογράφος κωδίκων, για το τμήμα κρυπτογραφίας της κυβέρνησης των ΗΠΑ. Κατά τη δεκαετία του 1960 και του 1970, δημοσίευσε πολλά αμφιλεγόμενα έργα, τα οποία αφορούν την πρώιμη ανακάλυψη και τον αποικισμό της Αμερικής.
Aframomum corrorima

Το φυτό Aframomum corrorima είναι ένα είδος στην οικογένεια των Ζιγγιβερίδων "(Zingiberaceae)" όπου ανήκει και η πιπερόριζα. Το μπαχαρικό, γνωστό ως "korarima", Αιθιοπικό κάρδαμο ή ψευδοκάρδαμο, 
προέρχεται από τους σπόρους του φυτού (συνήθως αποξηραμένους) και χρησιμοποιείται εκτενώς στις κουζίνες της Αιθιοπίας και Ερυθραίας.

Είναι ένα συστατικό στο μπερμπερέ "(berberē)", μιτμίτα "(mitmita)", "awaze" και άλλα μείγματα μπαχαρικών και χρησιμοποιείται επίσης για τη βελτίωση της γεύσης του καφέ.

Στην Αιθιοπική βοτανική ιατρική, οι σπόροι χρησιμοποιούνται ως τονωτικό, ως διαλύων τα αέρια του στομάχου και ως καθαρτικό.

Το φυτό είναι εγγενές στην Τανζανία, δυτική Αιθιοπία (στην περιοχή: της Λίμνης Τάνα και του "Gelemso"), νοτιοδυτικό Σουδάν, δυτική Ουγκάντα.

Καλλιεργείται τόσο στην Αιθιοπία όσο και στην Ερυθραία.
Χριστιάνα Σουρβίνου-Ίνγουντ

Η Χριστιάνα Σουρβίνου-Ίνγουντ (26 Φεβρουαρίου 1945 - 19 Μαΐου 2007) ήταν πανεπιστημιακός στον τομέα της αρχαιοελληνικής θρησκείας και μια από τις πιο σημαίνουσες Ελληνίστριες. 

Γεννήθηκε στο Βόλο το 1945 αλλά μεγάλωσε στην Κέρκυρα. Σπούδασε στο Εθνικό και Καποδιστριακό Πανεπιστήμιο Αθηνών και ξεκίνησε την έρευνα της στη Μυκηνολογία στη Ρώμη και αργότερα στην Αθήνα. Αποφοίτησε από την Οξφόρδη το 1973 με διδακτορικό δίπλωμα στο Μινωικό πολιτισμό και τη Μυκηναϊκή πίστη στη μετά θάνατον ζωή. Υπήρξε λέκτορας στο Πανεπιστήμιο του Λίβερπουλ (1976-78) και επιβλέπων συνεργάτις στο Πανεπιστημιακό Κολλέγιο της Οξφόρδης (1990-95). Ακόμη εργάστηκε ως μελετήτρια Κλασικής Λογοτεχνίας στο Πανεπιστήμιο του Ρέντινγκ (1995-98). Σύμφωνα με το Τμήμα Κλασικών Σπουδών του Πανεπιστημίου του Ρέντινγκ η αναγνωρισμένη υπεροχή της Σουρβινού-Ίνγουντ στις σπουδές της Ελληνικής θρησκείας είχε μια διαρκή συμβολή στην έρευνα του Τμήματος και το πεδίο αυτό παραμένει έως και σήμερα ένα από τα δυνατά του σημεία.
Χριστόδουλος Στεφανάδης

Ο Χριστόδουλος Στεφανάδης (Ικαρία, 1947) είναι Έλληνας καθηγητής Καρδιολογίας και βουλευτής. Διδάσκει στην Ιατρική Σχολή του Πανεπιστημίου Αθηνών. Στην έρευνά του περιλαμβάνεται η στεφανιαία καρδιακή νόσος, η διάγνωση και θεραπεία της ευάλωτης αθηρωματικής πλάκας, οι ελαστικές ιδιότητες της αορτής, η νόσος της ανεπάρκειας της μιτροειδούς, η επεμβατική θεραπεία της ανθεκτικής υπέρτασης και ο σχεδιασμός πολλαπλών τύπων καθετήρων που χρησιμοποιούνται σε διάφορες διαγνωστικές και θεραπευτικές επεμβατικές διαδικασίες.
Θερινοί Ολυμπιακοί Αγώνες 1940

Οι Θερινοί Ολυμπιακοί Αγώνες 1940, γνωστοί και σαν Αγώνες της 12ης Ολυμπιάδας ήταν διεθνής αθλητική διοργάνωση, η οποία επρόκειτο αρχικά να διεξαχθεί στο Τόκιο της Ιαπωνίας, το οποίο έλαβε το χρίσμα το 1936, αλλά παραιτήθηκε δύο χρόνια αργότερα, με αποτέλεσμα να λάβει το χρίσμα η συνυποψήφια πόλη του Ελσίνκι. Εντέλει απέβησαν μάταιες και οι προετοιμασίες των Φινλανδών, αφού η Ολυμπιάδα ματαιώθηκε λόγω της έναρξης του Β' Παγκοσμίου Πολέμου. Ο λόγος για τον οποίο ματαιώθηκαν τόσο αυτοί, όσο κι οι επόμενοι αγώνες, οι οποίοι επρόκειτο να διεξαχθούν στο Λονδίνο του Ηνωμένου Βασιλείου, ήταν πως το Ολυμπιακό Πνεύμα της σύγχρονης Νεολαίας και του σύγχρονου Πολιτισμού δε συμβαδίζει με τις μάχες στα μέτωπα.
Νίκος Κοροβέσης

Ο Νίκος Κοροβέσης (Χαλκίδα, 10 Αυγούστου 1991) είναι Έλληνας επαγγελματίας ποδοσφαιριστής που αγωνίζεται στον Ο.Φ.Η., ως ακραίος μεσοεπιθετικός.
Ιατρικά τατουάζ

Τα Ιατρικά τατουάζ είναι τατουάζ που χρησιμοποιούνται για να υποδείξουν ένα σημείο του σώματος ή μια κατάσταση που σχετίζεται με ιατρικούς λόγους. Μπορούν να χρησιμοποιηθούν για πλήθος λόγων:
* Ως μια προειδοποίηση ότι ο ασθενής υποφέρει από χρόνιο νόσημα ή αλλεργία που μπορεί να επιδεινωθεί ξαφνικά και θα πρέπει να αντιμετωπιστεί άμεσα με συγκεκριμένη θεραπεία ή τρόπο. Ένα παράδειγμα είναι η πάθηση του σακχαρώδους διαβήτη κατά την οποία η απώλεια των αισθήσεων του ασθενούς μπορεί να είναι ένδειξη χαμηλού ή υψηλού επιπέδου γλυκόζης στο αίμα.
* Ως βοήθημα στην ακτινοθεραπεία. Για να ελαχιστοποιηθεί το μέγεθος της ζημιάς των περιβαλλόντων ιστών, ο ακτινοθεραπευτής επιδιώκει να κρατά το μέρος που δέχεται την ακτινοβολία όσο το δυνατόν μικρότερο. Η σήμανση με τατουάζ σε συγκεκριμένα σημεία του σώματος βοηθά τον ακτινοθεραπευτή να ρυθμίζει τη δέσμη των ακτίνων με ακρίβεια και συνέπεια ανάμεσα στις ακτινοθεραπείες. 
* Κατά τη διάρκεια της αποκατάστασης του μαστού μετά τη μαστεκτομή (τη χειρουργική αφαίρεση του μαστού για την αντιμετώπιση του καρκίνου), ή τη μείωση του στήθους. Το τατουάζ θηλών κάποιες φορές χρησιμοποιείται για την αισθητική αντικατάσταση της θηλαίας άλω που κάποιες φορές αφαιρείται κατά τη μαστεκτομή, ή για το γέμισμα με μελάνι περιοχών που έχουν υποστεί αποχρωματισμό κατά τη διάρκεια της επέμβασης μείωσης στήθους με την τεχνική ελεύθερης μεταφοράς της θηλής με την θηλαία-άλω ("free nipple graft technique"). 
* Παρόμοια με τη λογική που έχουν οι ταυτότητες σκύλων, μέλη του Αμερικανικού στρατού μπορεί να κάνουν τατουάζ με σημαντικές πληροφορίες για τον εαυτό τους, συνήθως πάνω στα πλευρά κάτω από τη μασχάλη. Αναφέρονται ως "ετικέτες κρέατος".
Περιφέρεια Πουάνι

Η Περιφέρεια Πουάνι (Αγγλικά: "Pwani Region" και Σουαχίλι: "Mkoa wa Pwani"), είναι μια από τις 30 διοικητικές περιφέρειες της Τανζανίας. Η περιφερειακή της πρωτεύουσα είναι η πόλη Κιμπάχα "(Kibaha)".

Σύμφωνα με την εθνική απογραφή του 2012, η περιοχή είχε πληθυσμό 1.098.668 άτομα, ο οποίος ήταν ελαφρώς χαμηλότερος από την προ-απογραφής εκτίμηση των 1.110.917 ατόμων. Για το 2002-2012, ο μέσος ετήσιος ρυθμός αύξησης του πληθυσμού στην περιφέρεια κατά 2,2 τοις εκατό, ήταν ο έβδομος υψηλότερος στη χώρα. ήταν επίσης η 21η πιο πυκνοκατοικημένη περιφέρεια με 34 άτομα ανά τετραγωνικό χιλιόμετρο. Με επιφάνεια 32.547 τετραγωνικά χιλιόμετρα (12.566 mi²), η περιφέρεια είναι ελαφρώς μεγαλύτερη από την πολιτεία του Μέριλαντ στις Ηνωμένες Πολιτείες (32.133 τετραγωνικά χιλιόμετρα (12.407 mi²)).

Η περιφέρεια συνορεύει βόρεια με την Περιφέρεια Τάνγκα, ανατολικά με την Περιφέρεια Νταρ ες Σαλαάμ και τον Ινδικό Ωκεανό, νότια από την Περιφέρεια Λίντι και στα δυτικά από την Περιφέρεια Μορογκόρο. Η λέξη "pwani" στα Σουαχίλι σημαίνει "ακτή".
Springer Science+Business Media

Ο Springer Science+Business Media ή Springer είναι διεθνής εκδοτικός οίκος βιβλίων, e-book και περιοδικών σχετικών με επιστημονικά, τεχνολογικά και ιατρικά θέματα. Επίσης, διαχειρίζεται επιστημονικές βάσεις δεδομένων, ανάμεσά τους τις "SpringerLink", "Springer Protocols" και "SpringerImages". Στις εκδόσεις περιλαμβάνονται μείζονα έργα αναφοράς μονογραφίες και σειρές βιβλίων. Διατίθενται περισότεροι από 168.000 τίτλοι ως e-book σε 24 θεματικές συλλογές. Ο Springer διαθέτει γραφεία στο Βερολίνο, τη Χαϊδελβέργη, το Ντόρντρεχτ και τη Νέα Υόρκη.

Στις 15 Ιανουαρίου 2015, οι εκδοτικοί οίκοι Holtzbrinck Publishing Group / Nature Publishing Group και Springer Science+Business Media ανακοίνωσαν τη συγχώνευσή τους. Οι διαπραγματεύσεις ολοκληρώθηκαν τον Μάιο του 2015 και σχηματίστηκε μια νέα εταιρεία, η Springer Nature, τη οποίας το 53% των μετοχών κατέχει ο Holtzbrinck και το 47% οι BC Partners.
Μολιάνο Βένετο

Το Μολιάνο Βένετο (ιταλικά: "Mogliano Veneto", βενετικά: "Mogian" /mo'ʤan/ - Μοντζάν) είναι κωμόπολη στην περιοχή του Βένετο της επαρχίας Τρεβίζο στην βόρεια Ιταλία, ανάμεσα στις πόλεις της Βενετίας και του Τρεβίζο.
Κωνσταντίνος Μπέλλας

Ο Κωνσταντίνος Μπέλλας (1913 - 23 Αυγούστου 1974), του Γεωργίου, ήταν Έλληνας γεωπόνος και πολιτικός.
Σπύρος Ταλιαδούρος

Ο Σπύρος Ταλιαδούρος είναι Έλληνας πολιτικός, ο οποίος διετέλεσε Γ΄ Αντιπρόεδρος της Βουλής από το Μάιο έως τον Ιούνιο του 2012, καθώς και υφυπουργός Παιδείας από το 2004 έως το 2009.
Κίκυννα

Η Κίκυννα ή "Κικύννα" (), (ο δήμος: Κικύννας) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας).
Περιοχή Κισαράουε

Η Περιοχή Κισαράουε (Αγγλικά: "Kisarawe District", Σουαχίλι: "Wilaya ya Kisarawe"), είναι μία από τις 6 περιοχές στην Περιφέρεια Πουάνι "(Pwani Region)" της Τανζανίας.

Στα βόρεια συνορεύει με την Περιοχή Κιμπάχα "(Kibaha District)", ανατολικά με την Περιοχή Μκουράνγκα "(Mkuranga District)", δυτικά με την Περιφέρεια Μορογκόρο "(Morogoro Region)" και στα νότια με την Περιοχή Ρουφίτζι "(Rufiji District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Κισαράουε "(Kisarawe District)" ήταν 951.614 άτομα.
Περιοχή Μκουράνγκα

Η Περιοχή Μκουράνγκα (Αγγλικά: "Mkuranga District", Σουαχίλι: "Wilaya ya Mkuranga"), είναι μία από τις 6 περιοχές στην Περιφέρεια Πουάνι "(Pwani Region)" της Τανζανίας.

Στα βόρεια συνορεύει με την Περιφέρεια Νταρ ες Σαλαάμ "(Dar-es-Salaam Region)", ανατολικά με τον Ινδικό Ωκεανό και στα νότια με την Περιοχή Ρουφίτζι "(Rufiji District)" και δυτικά με την Περιοχή Κισαράουε "(Kisarawe District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μκουράνγκα "(Mkuranga District)" ήταν 187.428 άτομα.
Περιοχή Κιμπάχα

Η Περιοχή Κιμπάχα (Αγγλικά: "Kibaha District", Σουαχίλι: "Wilaya ya Kibaha"), είναι μία από τις 6 περιοχές στην Περιφέρεια Πουάνι "(Pwani Region)" της Τανζανίας.

Η περιφέρεια συνορεύει στα βόρεια με την Περιοχή Μπαγκαμόγιο "(Bagamoyo District)", ανατολικά με την Περιφέρεια Νταρ ες Σαλαάμ "(Dar-es-Salaam Region)", στα νότια με την Περιοχή Κισαράουε "(Kisarawe District)" και δυτικά από την Περιφέρεια Μορογκόρο "(Morogoro Region)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Κιμπάχα "(Kibaha District)" ήταν 132.045 άτομα.
I'm Your Hoochie Coochie Man

Το I'm Your Hoochie Coochie Man είναι τραγούδι του blues καλλιτέχνη Muddy Waters, το οποίο κυκλοφόρησε το 1954 μέσω της Chess Records.
Σαούλ Νίγκεθ

Ο Σαούλ Νίγκεθ ("Saúl Ñíguez Esclápez", 21 Νοεμβρίου 1994), γνωστός απλά ως Σαούλ, είναι Ισπανός επαγγελματίας ποδοσφαιριστής που παίζει για την Ατλέτικο Μαδρίτης ως κεντρικός ή αμυντικός μέσος.
Μαλού

Τα τατουάζ Μαλού (σαμόα: "Malu"), ονομάζονται έτσι από μία συγκεκριμένη λέξη στη γλώσσα της Σαμόα που περιγράφει ένα συγκεκριμένο γυναικείο τατουάζ με πολιτισμική σημασία. Το είδος αυτού του τατουάζ καλύπτει τα πόδια μόλις κάτω από το γόνατο προς το πάνω μέρος των μηρών ακριβώς κάτω από τους γλουτούς και είναι συνήθως πιο κομψά και φίνα στο σχεδιασμό τους σε σύγκριση με τα pe'a τατουάζ που είναι για τους άνδρες. Τα Μαλού τατουάζ ονομάζονται έτσι από ένα συγκεκριμένο μοτίβο με το ίδιο όνομα και γίνονται στην ιγνυακή κοιλότητα, πίσω από το γόνατο. Είναι ένα βασικό μοτίβο που δε συναντάται σε άνδρες. Σύμφωνα με τον Σαμοανό λόγιο Άλμπερτ Γεντ και τον καλλιτέχνη τατουάζ Su'a Suluape Paulo II, ο όρος «"Malu"» παραπέμπει στις έννοιες καταφύγιο και προστασία. Οι Σαμοανές έκαναν επίσης τατουάζ στα χέρια και μερικές φορές το κάτω μέρος της κοιλιάς. Αυτές οι πρακτικές άρχισαν να αναβιώνουν από τα τέλη της δεκαετίας του 1990.
Welcome to the Videos

Το Welcome to the Videos είναι ένα βίντεο άλμπουμ με μουσικά βίντεο του αερικανικού hard rock συγκροτήματος Guns N' Roses. Περιέχει όλα τα μουσικά βίντεο του συγκροτήματος από το 1987 έως το 1994, με εξαίρεση αυτά για τα κομμάτια "It's So Easy", "You Could Be Mine", "Knockin' On Heaven's Door" και την εναλλακτική εκδοχή του "Don't Cry".
Νήσος Μαφία

Η Νήσος Μαφία (αγγλικά: Mafia Island και σουαχίλι: Chole Shamba), είναι μέρος του Αρχιπελάγους της Ζανζιβάρης στην Τανζανία, μαζί με τη Νήσο Ουνγκούτζα "(Unguja)", Πέμπα "(Pemba)" και Λάθαμ "(Latham)". Ως μία από τις έξι επαρχίες στην Περιφέρεια Πουάνι "(Pwani Region)", η Νήσος Μαφία "(Mafia Island)" διοικείται από την ηπειρωτική χώρα και όχι από την ημι-αυτόνομη περιφέρεια της Ζανζιβάρης, της οποίας ουδέποτε υπήρξε τμήμα, ούτε καν πολιτικά.

Σύμφωνα με την Εθνική Απογραφή της Τανζανίας του 2002, ο πληθυσμός στη Νήσο Μαφία "(Mafia Island)" ήταν 40.801 άτομα. Η οικονομία βασίζεται στην αλιεία, στην γεωργία διαβίωσης και στην αγορά του Κιλιντόνι "(Kilindoni)". Το νησί προσελκύει τουρίστες, κυρίως αυτοδύτες περιπέτειας, αλιείς μεγάλων αλιευμάτων και άτομα που θέλουν να χαλαρώσουν.
Στέφανος Τασσόπουλος

Ο Στέφανος Τασσόπουλος ήταν Έλληνας πεζογράφος, συγγραφέας θεατρικών παραστάσεων και ποιητής. Γεννήθηκε το 1939 στο Βόλο και απεβίωσε στις 5 Φεβρουαρίου 2013, στην Αθήνα. Σπούδασε Νομική στο Εθνικό και Καποδιστριακό Πανεπιστήμιο Αθηνών. Επίσης, διενέργησε σπουδές στο θέατρο και τη δημοσιογραφία, ενώ άσκησε και το επάγγελμα αυτό ως εργαζόμενος στην εφημερίδα "Εξόρμηση", και στο περιοδικό ετήσιας έκδοσης "Επίλογος". Ήταν μέλος της Εταιρείας Συγγραφέων. Τα έργα του ήταν εμπνευσμένα από προσωπικά βιώματα του, από τη μεταπολεμική, τη μετεμφυλιακή, και δικτατορική περίοδο.
Ουίλιαμ Μπόις

Ο Ουίλιαμ Μπόις (παλ. γραφή "Μπόυς") ("William Boyce", Λονδίνο 1711 ή 1710 – εντ. 7 Φεβρουαρίου 1779) ήταν Άγγλος συνθέτης και οργανίστας του 18ου αιώνα, από τους σημαντικότερους στην χώρα του.
Τάσος Τέλλογλου

Ο Τάσος Τέλλογλου (1961) είναι Έλληνας δημοσιογράφος που ειδικεύεται στις έρευνες. Επίσης έχει συγγράψει βιβλία.
Λίζελ Βέστερμαν

Η Λίζελ Βέστερμαν ("Liesel Westermann-Krieg", 2 Νοεμβρίου 1944) είναι Γερμανίδα δισκοβόλος.

Στις 5 Νοεμβρίου του 1967, στο Σάο Πάολο, έγινε η πρώτη γυναίκα που ξεπέρασε τα 60 μ. στη δισκοβολία, καταρρίπτοντας το παγκόσμιο ρεκόρ με 61.26. Την επόμενη χρονιά, στις 24 Ιουλίου του 1968, στο Βέρντολ, το ανέβασε στα 62.54 και την μεθεπόμενη, στις 27 Σεπτεμβρίου του 1969, στο Αμβούργο, στα 63.96 μ.
Πρόσπαλτα

Τα Πρόσπαλτα ή η "Πρόσπαλτος" (), (ο δήμος: Προσπάλτου, Προσπάλτων, Δήμος Προσπαλτίων) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας).
Κουρτ Μπεντλίν

Ο Κουρτ Μπεντλίν ("Kurt Bendlin", 22 Μαΐου 1943) είναι Γερμανός δεκαθλητής.

Το Μάιο του 1967, στη Χαϊδελβέργη, έκανε παγκόσμιο ρεκόρ στο δέκαθλο.
Γιόχαν Γκότφριντ Βάλτερ

O Γιόχαν Γκότφριντ Βάλτερ ("Johann Gottfried Walther", Ερφούρτη, 18 Σεπτεμβρίου 1684 - Βαϊμάρη, 23 Μαρτίου 1748) ήταν Γερμανός οργανίστας, συνθέτης, θεωρητικός της μουσικής και λεξικογράφος, σημαντική μορφή της γερμανικής μπαρόκ μουσικής. Σημαντικότερο έργο του θεωρείται το "Μουσικό Λεξικό" ("Musicalisches Lexikon"), που τυπώθηκε στη Λειψία το 1732 και ήταν το πρώτο μουσικό λεξικό σε οποιαδήποτε γλώσσα που περιείχε τόσο μουσικούς όρους όσο και βιογραφίες συνθετών. Το συνθετικό του έργο περιλαμβάνει θρησκευτική μουσική και σπουδαία χορικά πρελούδια για το εκκλησιαστικό όργανο. Από το θεωρητικό του έργο ξεχωρίζει η πραγματεία "Praecepta der musicalischen Composition" (1708) που προοριζόταν μάλλον ως διδακτικό εγχειρίδιο για τον νεαρό πρίγκιπα Γιόχαν Ερνστ που ήταν μαθητής του.

Ήταν μακρινός συγγενής και στενός φίλος του Γιόχαν Σεμπάστιαν Μπαχ, μαθητής του Γιόχαν Μπέρνχαρντ Μπαχ. Το 1702 ανέλαβε τη θέση του οργανίστα στην εκκλησία του Αγίου Θωμά της Ερφούρτης και το 1707 στην Στάντκιρχε (εκκλησία Αγίων Πέτρου και Παύλου) της Βαϊμάρης, όπου παρέμεινε μέχρι το θάνατό του. Από το 1721 κατείχε επίσης θέση μουσικού στην Αυλή του δούκα της Βαϊμάρης.
Χανς Μπαχ

O Χανς Μπαχ (γερμ. "Hans Bach", Φόραρλμπεργκ, περ. 1555 - Νύρτινγκεν, 1 Δεκεμβρίου 1615) ή Γιόχαν Μπαχ, ήταν γερμανός μουσικός που περίπου το 1585 έγινε βιολιστής (γερμ. Spielmann) και γελωτοποιός στην Αυλή του δούκα Λούντβιχ της Βυρτεμβέργης στη Στουτγκάρδη. Από το 1593 και μέχρι το τέλος της ζωής του, βρισκόταν στην Αυλή της δούκισσας Ούρσουλα στο Νύρτινγκεν. Διασώζεται ένα τραγούδι που συνέθεσε το 1614 ("Hanss Baachens Lobspruch zur Weil der Statt") στο οποίο περιγράφει την επίσκεψή του στο Βάιλ της Βάδης-Βυρτεμβέργης, καθώς και δύο προσωπογραφίες του σε χαρακτικά του 1605 και 1617 αντίστοιχα. Η δεύτερη βρισκόταν στην κατοχή του Καρλ Φίλιπ Εμάνουελ Μπαχ, ο οποίος όμως τον ταύτισε λανθασμένα με τον Γιοχάνες (Χανς) Μπαχ που δραστηριοποιήθηκε ως οργανοπαίχτης (Spielmann) στη Γκότα.
Για την καταγωγή του σχεδόν τίποτα δεν είναι γνωστό. Δεν αποκλείεται να ήταν συγγενής του Φάιτ Μπαχ. Τα στοιχεία που συνηγορούν σε αυτό είναι δύο σημαντικές ομοιότητές του με τον Φάιτ Μπαχ, αφενός ότι προερχόταν και εκείνος από περιοχές κτήσεις των Αψβούργων και αφετέρου ότι ήταν προτεστάντης, γεγονός καθόλου αναμενόμενο στον γερμανικό καθολικό Νότο.
Νικόλαος Θεοχαράκης

Ο Νικόλαος Θεοχαράκης (γενν. 1956), είναι Έλληνας οικονομολόγος και καθηγητής οικονομικών στο Εθνικό και Καποδιστριακό Πανεπιστήμιο Αθηνών. Έχει συγγράψει αρκετά βιβλία και συνεισέφερε στους τομείς της οικονομικής θεωρίας και της ιστορίας της οικονομικής θεωρίας.

Το Μάρτιο του 2015, ορίστηκε "Γενικός Γραμματέας Δημοσιονομικής Πολιτικής", και ήταν επικεφαλής του τεχνικού κλιμακίου διαπραγμάτευσης του Υπουργείου Οικονομικών με την Ευρωομάδα (Eurogroup). Στο τέλος του Απριλίου του ίδιου έτους, ο πρωθυπουργός Αλέξης Τσίπρας, πραγματοποίησε αλλαγές στη διαπραγματευτική ομάδα.
Τσακώνικος

Ο Τσακώνικος είναι ένας πεντάσημος ελληνικός παραδοσιακός χορός με ρίζες στην αρχαία Ελλάδα. Χορεύεται από γυναίκες και άντρες και έχει προέλευση από την Πελοπόννησο, στην Τσακωνιά δηλαδή στο νοτιοανατολικό τμήμα της επαρχίας Κυνουρίας, του νομού Αρκαδίας. Οι χορευτές με την παραδοσιακή Τσακώνικη ενδυμασία τον χορεύουν στις εθνικές και τοπικές γιορτές καθώς και στα θρησκευτικά πανηγύρια. Οι χορευτές παρατάσσονται σε ανοιχτό κύκλο και χορεύουν κρατώντας ο ένας τον άλλο σφιχτά. Άρχισε να διδάσκεται το 1930 στο Λύκειο Ελληνίδων και στη Γυμναστική Ακαδημία, ενώ μέχρι και σήμερα αποτελεί μέρος της διδακτέας ύλης στο μάθημα του ελληνικού παραδοσιακού χορού σε όλα τα Τ.Ε.Φ.Α.Α. της Ελλάδας. Η Δώρα Στράτου τον επέλεξε ως εξώφυλλο για το βιβλίο "Ελληνικοί Παραδοσιακοί Χοροί" του Ο.Ε.Δ.Β. του Υπουργείου Παιδείας αναφέροντας τις αρχαιοελληνικές ρίζες του. Στην δευτεροβάθμια εκπαίδευση διδασκόταν στο Γυμνάσιο στο μάθημα της Φυσικής Αγωγής και από το 1999 η διδασκαλία του υπάρχει στο σχολικό βιβλίο της Γ΄ και Δ΄ τάξης του Δημοτικού σχολείου. Ο Τσακώνικος χορός είναι καταγεγραμμένος στο Εθνικό Ευρετήριο Άυλης Πολιτιστικής Κληρονομιάς από το Υπουργείο Πολιτισμού.
Κογκρέσο των Αντιπροσώπων

Το Κογκρέσο των Αντιπροσώπων (ισπανικά: "Congreso de los Diputados") αποτελεί την Κάτω Βουλή του Ισπανικού Κοινοβουλίου, όντας η Άνω Βουλή η Ισπανική Γερουσία. Έχει την έδρα του στο Μέγαρο των Συνελεύσεων στη Μαδρίτη. Από το 1985 διαθέτει 350 κοινοβουλευτικές έδρες. Είναι νομοθετικό σώμα, που οι εξουσίες και οι αρμοδιότητές του έχουν οριστεί στο Ισπανικό Σύνταγμα.

Ιστορικά ανάγεται στο 1834 και το βασιλικό διάταγμα που όριζε τη διμορφία στη Γενική Συνέλευση του βασιλείου με τον διαχωρισμό στην Άνω Βουλή των Αριστοκρατών (Estamento de Próceres) και την Κάτω Βουλή των Προκουρατόρων (Estamento de Procuratores). Το δεύτερο σώμα απαρτιζόταν από τους εκλεγμένους αντιπροσώπους των πόλεων της Ισπανίας και σύντομα μετονομάστηκε σε Βουλή των Αντιπροσώπων. Συνέχισε να υφίσταται κατά την περίοδο της Παλινόρθωσης των Βουρβόνων ενώ κατά τη Δεύτερη Ισπανική Δημοκρατία λειτούργησε ως το μοναδικό νομοθετικό όργανο του κράτους. Απαγορεύθηκαν επί δικτατορίας του στρατηγού Φράνκο και επανήλθαν με την ισπανική μετάβαση στη δημοκρατία το 1977 εκ νέου ως Κάτω Βουλή.

Για το Κογκρέσο των Αντιπροσώπων, εκλέγονται 350 μέλη με εκλογικό σύστημα αναλογικής εκπροσώπησης με κλειστές λίστες, με εκλογικό όριο 3% των έγκυρων ψήφων (στις οποίες συμπεριλαμβάνονται τα λευκά ψηφοδέλτια), και η κατανομή των εδρών γίνεται με μέθοδο D'Hondt. Η κατανομή των εδρών στις εκλογικές περιφέρειες γίνεται ως εξής: σε έκαστη από τις 50 επαρχίες της Ισπανίας αντιστοιχίζονται αρχικά δύο έδρες. Μετά, αντιστοιχίζονται οι 248 έδρες αναλογικά με τον πληθυσμό των επαρχιών. Οι δύο τελευταίες έδρες αντιστοιχούν στις αυτόνομες κοινότητες Θέουτα και Μελίγια, όπου οι εκλογές γίνονται με πλειοψηφικό εκλογικό σύστημα.

Οι εκλογές γίνονται με καθολική, άμεση και μυστική ψηφοφορία, στην οποία δικαίωμα προσέλευσης έχουν όλοι οι πολίτες άνω των δεκαοκτώ ετών, ισότιμα. Οι Ισπανοί του εξωτερικού έχουν το δικαίωμα να ψηφίσουν, αλλά πρέπει να υποβάλουν αίτηση πρώτα ( ), και να ακολουθήσουν μία γραφειοκρατική διαδικασία, που όμως συχνά παρουσιάζει δυσκολίες, οπότε οι εκπατρισμένοι απογοητεύονται και η προσέλευσή τους παραμένει χαμηλή.

Στο Κοινοβούλιο της Ισπανίας ο σχηματισμός κοινοβουλευτικής ομάδας πρέπει να τηρεί ορισμένες προδιαγραφές: να έχει λάβει πάνω από 15 έδρες, το 15 τοις εκατό στις εκλογικές περιφέρειες όπου έχει παρουσιαστεί ή το 5 τοις εκατό σε κρατικό επίπεδο. Όσα κόμματα δεν συγκεντρώνουν αυτές τις προϋποθέσεις ενσωματώνονται αναγκαστικά στη Μικτή Κοινοβουλευτική Ομάδα.

}}
Δημήτρης Ανάκογλου

Ο Δημήτρης Ανάκογλου (Αθήνα, 6 Σεπτεμβρίου 1991) είναι Έλληνας ποδοσφαιριστής, ο οποίος αγωνίζεται με την ομάδα του Παναχαϊκή.
Γιόχαν Λούντβιχ Μπαχ

Ο Γιόχαν Λούντβιχ Μπαχ (Johann Ludwig Bach, Ταλ, 4 Φεβρουαρίου 1677 - Μάινινγκεν, ταφή 1 Μαΐου 1731) ήταν Γερμανός συνθέτης, γιος του Γιόχαν Γιάκομπ Μπαχ. Γεννήθηκε στο Ταλ, πολύ κοντά στο Άιζεναχ και φοίτησε στο Γυμνάσιο της Γκότα την περίοδο 1688-93. Για την μουσική του εκπαίδευσή δεν διαθέτουμε πληροφορίες. Από το 1699 κατείχε θέση μουσικού στην Αυλή του Μάινινγκεν, όπου αργότερα έγινε Κάντορας (1703) και Καπελμάιστερ (1711). Το 1706 δεν κατάφερε να διαδεχτεί τον Κρίστιαν Ντέντεκιντ στη θέση του Κάντορα για την εκκλησία του Αγ. Γεωργίου στο Άιζεναχ. 

Συνέθεσε πολλά φωνητικά έργα και ως Καπελμάιστερ εικάζεται πως πρέπει να έγραψε επίσης πολλά ορχηστρικά έργα, από τα οποία όμως ελάχιστα διασώζονται. Γνωστές είναι πάντως ορισμένες από τις καντάτες του, καθώς και δύο Λειτουργίες, χάρη στον Γιόχαν Σεμπάστιαν Μπαχ, ο οποίος παρουσίασε το 1726 συνολικά δεκαοκτώ συνθέσεις του στη Λειψία και θα πρέπει σε ένα βαθμό να επηρεάστηκε από αυτές. Για πολλά χρόνια, η καντάτα "Denn du wirst meine Seele" του Γιόχαν Λούνβιχ Μπαχ είχε εσφαλμένα αποδοθεί στον Γιόχαν Σεμπάστιαν (BWV 15). Σε αντίθεση με αυτές του Γιόχαν Σεμπάστιαν, οι καντάτες του Γιόχαν Λούντβιχ εκπροσωπούν έναν παλαιότερο τύπο καντάτας και συνδυάζουν το βιβλικό κείμενο με κοράλ, ακολουθώντας μια σχετικά σταθερή δομή όσον αφορά τα μέρη τους. Η οργανοθεσία τους περιλαμβάνει συνήθως τετραμελή χορωδία, έγχορδα και δύο όμποε.